‘தண்ணியில கண்டத்தை’ இன்னமும் இழுக்க முடிவு செய்தார், பிக்பாஸ். இரண்டு அணிகளுக்கும் மறுபடியும் ஒரு போட்டி. ‘விடாது நிரப்பு’ என்பது இதன் பெயராம். ‘விடாது கறுப்பு’ என்று வைத்திருக்கலாம். ஒவ்வொரு அணியிலிருந்தும் மூன்று நபர்கள் வர வேண்டும். கார்டன் ஏரியாவில் மூன்று பைப்கள் இருக்கும். அதன் உள்ளே பந்துகளும் இருக்கும். நீச்சல் குளத்தில் இருந்து குவளையில் தண்ணீர் எடுத்து பைப்பில் ஊற்றி மிதந்து வரும் பந்துகளைச் சேகரிக்க வேண்டும். எவர் முதலில் அனைத்துப் பந்துகளையும் சேகரிக்கிறார்களோ.. அவரே வெற்றியாளர்.